"ท่องเที่ยวชุมชน ความสุขช่วงวันหยุด"   นักท่องเที่ยวหลายพื้นที่ ร่วมชมความสวยงาม หินล้านงาม" อ.ยะหา
"ท่องเที่ยวชุมชน ความสุขช่วงวันหยุด"  นักท่องเที่ยวหลายพื้นที่ ร่วมชมความสวยงามตามธรรมชาติ "หินล้านงาม" อ.ยะหา               วันนี้ (20 ต.ค 62)  บรรยากาศในช่วงวันหยุดพักผ่อน ที่บริเวณหินล้านงาม บูเกะโต๊ะบีแด ม.5 ต.ตาชี อ.ยะหา จ.ยะลา ได้มีนักท่องเที่ยวทั้งในพื้นที่ จ.ยะลา และ พื้นที่ใกล้เคียงเข้ามาในพื้นที่จำนวนมากอย่างต่อเนื่อง              โดยนักท่องเที่ยวได้เดินทางเข้ามานอนกางเต้นท์พักแรม ที่บริเวณหินล้านงาม ซึ่งในช่วงเย็นจนไปถึงช่วงกลางคืนจุดท่องเที่ยวแห่งนี้ จะสามารถชมดวงอาทิตย์ตก แสงดาว และแสงไฟของชุมชนเชิงเขา บ้านเจาะกลาดี ตาชี อาสิน สะบ้านยอย และบ้านหาดทราย  และช่วงเช้าก็สามารถชมดวงอาทิตย์ขึ้นและทะเลหมอกท่ามกลางดอกไม้ป่าเต็มไปด้วยเสียงนก เป็นธรรมชาติที่หลาย ๆ คนหลงใหล จึงพากันขึ้นมาชมความสวยงามสถานที่ท่องเที่ยวเชิงธรรมชาติแห่งนี้             สำหรับสภาพอากาศที่หินล้านงาม บูเกะโต๊ะบีแด จากเมื่อวานที่ผ่านมาจนถึงขณะนี้ฟ้าเปิดมีดวงอาทิตย์ขึ้นส่องฟ้าเป็นสีทอง สวยสดใส ทำให้นักท่องเทียวที่ขึ้นไปสามารถชมดวงอาทิตย์ขึ้น ทะเลหมอก และมีอากาศหนาวเย็นกว่าทุกวัน            นักท่องเที่ยวจากจังหวัดปัตตานี บอกว่า เคยมาที่นี่แล้วเมื่อสองปีก่อน ปีนี้มาอีกชอบที่นี่ธรรมชาติดี สวยมาก เป็นสถานที่ท่องเที่ยวเหมาะกับคนรักษ์ธรรมชาติ ใครที่รักธรรมชาติอยากให้มาช่วงนี้ ที่นี่มีอะไรแปลกใหม่ทุกครั้งที่ขึ้นมา สวยไม่เหมือนที่อื่น มั่นใจว่าคนที่รักธรรมชาติจริงมาแล้วจะชอบที่นี่ และต้องกลับมาอีกครั้งเหมือนกับตนเอง เรามาเห็นความสวยงามของที่นี่ ก็ได้ถ่ายรูปไปให้เพื่อนดู เพื่อนหลายคนที่มาวันนี้ ทุกคนบอกว่า ที่นี่สวยยิ่งกว่าที่เล่าไว้ มาแล้วไม่ผิดหวัง มองไปทางไหนมีแต่ความสวยงามตามธรรมชาติ#นักท่องเที่ยว #หินล้านงาม #อำเภอยะหา #สำนักข่าวกรมประชาสัมพันธ์ #NNT #ILOVETHAILAND